3.1 ประวัติความเป็นมา และพัฒนาการที่สำคัญ

ปี 2508 ● จัดตั้งบริษัท อุตสาหกรรมหนองใหญ่ จำกัด ด้วยทุนจดทะเบียน 1 ล้านบาท
กำลังการผลิตเริ่มต้นที่
1,500 ตันอ้อยต่อวัน

ปี 2510-2538 ● บริษัทจึงได้มีการจดทะเบียนเพิ่มทุนเป็น 100 ล้านบาท
และขยายกำลังการผลิตเป็น 13,690 ตันอ้อย
ต่อวัน

ปี 2539 ● บริษัทย้ายฐานการผลิตไปอยู่ที่ อำเภอครบุรี จังหวัดนครราชสีมา ด้วยทุนจดทะเบียน
300 ล้านบาท

ปี 2540-2549 ● เพิ่มทุนจดทะเบียนเป็น 350 ล้านบาท เพื่อเพิ่มกำลังการผลิตเป็น 21,000
ตันอ้อยต่อวัน

ปี 2550 ● บริษัทได้เปลี่ยนชื่อเป็น บริษัท น้ำตาลครบุรี จำกัด

ปี 2553 ● บริษัทได้เปลี่ยนชื่อเป็น บริษัท น้ำตาลครบุรี จำกัด (มหาชน)

● ขยายกำลังการผลิตจาก 21,000 ตันอ้อยต่อวัน เป็น 23,000 ตันอ้อยต่อวัน

ปี 2554 ● บริษัทเพิ่มทุนจดทะเบียนเป็น 500 ล้านบาท
และนำหุ้นของบริษัทเข้าจดทะเบียนในตลาดหลักทรัพย์แห่งประเทศไทย

ปี 2555 ● เข้าทำสัญญา Strategic Alliance Agreement
กับกลุ่มบริษัทมิตซุยจากประเทศญี่ปุ่น

ปี 2556 ● บริษัทเพิ่มทุนจดทะเบียนเป็น 600 ล้านบาท

มาตรฐานและรางวัลที่บริษัทได้รับ

- มาตรฐาน ISO 9001: 2008

  - มาตรฐาน FSSC 22000: 2010

- มาตรฐาน ISO/IEC 17025 : 2005

- มาตรฐาน ISO 14001: 2004

- มาตรฐาน HALAL

- มาตรฐาน HACCP & GMP

- เกียรติบัตร ผ่านเกณฑ์การผลิตที่เป็นมิตรกับสิ่งแวดล้อมประเภทการผลิตน้ำตาลทรายปี 2555

- รางวัล โรงงานน้ำตาลทรายชั้นดี ประจำปี 2555

  - รางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน ปี 2555

- CSR-DIW AWARD 2555

3.2 ภาพรวมของการประกอบธุรกิจ

บริษัท น้ำตาลครบุรี จำกัด (มหาชน) และบริษัทย่อย ภายใต้กลุ่มน้ำตาลครบุรี
เป็นกลุ่มบริษัทที่ดำเนินธุรกิจผลิตและจำหน่ายน้ำตาลทรายอย่างครบวงจร
มีการวางแผนและปฏิบัติการเชื่อมโยงกลไกด้านเกษตรและอุตสาหกรรมเข้าด้วยกัน
โดยใช้ความได้เปรียบในเชิงวัตถุดิบและการมีภูมิประเทศที่เหมาะสม บริษัทฯ มีวิสัยทัศน์ที่ชัดเจน คือ
การเป็นองค์กรที่มีความเป็นเลิศในการสร้างคุณค่าด้านเกษตรอุตสาหกรรมแบบครบวงจร
ระดับชั้นนำของประเทศ ภายใต้การพัฒนานวัตกรรม มีธรรมภิบาลและรับผิดชอบต่อสังคม
ซึ่งวิสัยทัศน์นี้ได้ถูกนำไปสู่การปฏิบัติที่เป็นรูปธรรมอย่างต่อเนื่อง
ปัจจุบันบริษัทเป็นกลุ่มผู้ผลิตและจำหน่ายน้ำตาลทรายอันดับ 10 ในประเทศไทย
โดยมียอดผลิตน้ำตาลทรายในปีการผลิต 2555 จำนวน 263,355 ตัน

บริษัทจำหน่ายน้ำตาลทรายให้กับลูกค้าทั้งในประเทศและต่างประเทศ
ผลิตภัณฑ์น้ำตาลทรายของบริษัทฯ สามารถจำแนกได้เป็น 4 ประเภท ได้แก่ น้ำตาลทรายขาวบริสุทธิ์
(Refined Sugar) น้ำตาลทรายขาว (White Sugar) น้ำตาลทรายสีรำ (Brown Sugar)
และน้ำตาลทรายดิบ (Raw Sugar) นอกเหนือจากการผลิตและจำหน่ายน้ำตาลทรายแล้ว บริษัทฯ
ยังมุ่งเน้นในเรื่องคุณภาพของผลิตภัณฑ์และการบริการที่เป็นเลิศ บริษัทฯ
มีการพัฒนาระบบการผลิตให้มีความยืดหยุ่น
เพื่อให้สามารถปรับเปลี่ยนขนาดและบรรจุภัณฑ์ตามที่ลูกค้าต้องการได้

ณ วันที่ 28 กุมภาพันธ์ 2556 กลุ่มบริษัทประกอบด้วยบริษัทและบริษัทย่อย 3 บริษัท
โดยแบ่งเป็นบริษัทย่อยที่ได้เริ่มดำเนินการขายและให้บริการแล้ว 1 บริษัท ส่วนอีก 2 บริษัท
เป็นบริษัทที่จัดตั้งขึ้นเพื่อรองรับโครงการที่จะเกิดขึ้นในอนาคต ได้แก่

  บริษัท จักรกลเกษตรบริการ จำกัด

บริษัท จักรกลเกษตรบริการ จำกัด ถูกจัดตั้งขึ้นในปี 2551 ปัจจุบันมีทุนจดทะเบียน 40 ล้านบาท
ดำเนินธุรกิจให้บริการด้านเครื่องจักรกลการเกษตร และยานยนต์ต่างๆ
ให้แก่ชาวไร่อ้อยที่ขายอ้อยให้กับบริษัท เช่น การให้บริการรถตัดอ้อย การให้บริการรถไถ เป็นต้น
บริษัท จักรกลเกษตรบริการ จำกัด
ได้พัฒนารถตัดอ้อยขนาดเล็กที่เหมาะสมกับการใช้งานในพื้นที่แปลงปลูกในประเทศไทยและราคาถูกกว่าที่มีขายในท้องตลาด
นอกจากนั้นยังพัฒนาเครื่องปลูกอ้อยของตนเอง โดยเน้นความคงทน
ราคาและค่าใช้จ่ายในการบำรุงรักษาที่ไม่สูงเกินไปสำหรับชาวไร่ ในปัจจุบัน บริษัท
จักรกลเกษตรบริการ จำกัด ใช้เครื่องจักรกลเหล่านี้ในการให้บริการแก่ชาวไร่อ้อย
ในอนาคตจะนำรถตัดอ้อยและเครื่องปลูกอ้อยที่บริษัทออกแบบผลิตออกขายให้แก่เกษตรกรต่อไป

  บริษัท ผลิตไฟฟ้าครบุรี จำกัด

บริษัท ผลิตไฟฟ้าครบุรี จำกัด ถูกจัดตั้งขึ้นในปี 2551 ปัจจุบันมีทุนจดทะเบียน 500 ล้านบาท
เพื่อดำเนินธุรกิจผลิตกระแสไฟฟ้าโดยใช้กากอ้อยเป็นเชื้อเพลิงหลัก
ปัจจุบันอยู่ระหว่างการติดตั้งเครื่องจักรเพื่อผลิตกระแสไฟฟ้า ขายให้แก่การไฟฟ้าส่วนภูมิภาค
(กฟภ.)

  บริษัท ครบุรีไบโอเอ็นเนอร์ยี่ จำกัด

บริษัท ครบุรีไบโอเอ็นเนอร์ยี่ จำกัด ถูกจัดตั้งขึ้นในปี 2547 ปัจจุบันมีทุนจดทะเบียน 7 ล้านบาท
เพื่อดำเนินธุรกิจโดยนำกากน้ำตาล
ซึ่งเป็นผลผลิตพลอยได้จากกระบวนการผลิตน้ำตาลของบริษัทมาทำเป็นแอลกอฮอล์เพื่อผสมกับน้ำมันเชื้อเพลิงหรือที่เรียกว่าเอทานอล
ในขณะนี้ไม่มีการดำเนินงานอย่างเป็นสาระสำคัญ หากในอนาคตมีปัจจัยที่เอื้ออำนวยต่อธุรกิจนี้ เช่น
ระดับราคาน้ำมัน
นโยบายภาครัฐที่เกี่ยวกับพลังงานทางเลือกจะพิจารณาเพื่อลงทุนในธุรกิจนี้อีกครั้งหนึ่ง

โครงสร้างการถือหุ้นของ บริษัท น้ำตาลครบุรี จำกัด (มหาชน) ณ วันที่ 28 กุมภาพันธ์ 2556

3.3 โครงสร้างรายได้ของบริษัท

โครงสร้างรายได้ของบริษัทย้อนหลัง 3 ปี มีรายละเอียดดังต่อไปนี้

(หน่วย : ล้านบาท)

  ------------------------------ ------------ ------- ------------ ------- ------------ -------
                                 สำหรับปีสิ้นสุด           สำหรับปีสิ้นสุด           สำหรับปีสิ้นสุด   
                                 วันที่ 30               วันที่ 30               วันที่ 31       
                                 กันยายน 2553          กันยายน 2554          ธันวาคม 2555  

                                 มูลค่า         ร้อยละ   มูลค่า         ร้อยละ   มูลค่า         ร้อยละ

  ขายในประเทศ                                                                           

  - น้ำตาลทรายขาวบริสุทธิ์และขาวบริสุทธิ์ 333.3        7.0     296.8        4.8     385.3        5.8
  พิเศษ                                                                                  

  - น้ำตาลทรายขาวธรรมดา           430.1        9.0     503.3        8.2     337.1        5.1

  - น้ำตาลทรายสีรำ                 173.2        3.6     277.7        4.5     251.5        3.8
  และน้ำตาลทรายธรรมชาติ                                                                   

  รวมขายในประเทศ                 936.6        19.6    1,077.8      17.5    973.9        14.7

  ขายต่างประเทศ                                                                          

  - น้ำตาลทรายขาวบริสุทธิ์และขาวบริสุทธิ์ 1,915.4      40.1    2,510.9      40.8    3,896.2      58.7
  พิเศษ                                                                                  

  - น้ำตาลทรายขาวธรรมดา           1,049.7      22.0    28.3         0.4     83.3         1.2

  - น้ำตาลทราย VHP                -            0.0     86.7         1.4     328.7        5.0

  - น้ำตาลทราบดิบเทกอง             54.6         1.2     1,152.3      18.7    226.9        3.4

  รวมขายต่างประเทศ                3,019.7      63.3    3,778.2      61.3    4,535.1      68.3

  รวมรายได้ขายน้ำตาลทราย           3,956.3      82.9    4,856.0      78.8    5,509.0      83.0

  รายได้ขายกากน้ำตาลในประเทศ       388.5        8.1     588.5        9.6     341.6        5.2

  รายได้ขายกระแสไฟฟ้า              66.9         1.4     102.8        1.7     102.1        1.5

  รายได้ขายและบริการการเกษตร       271.3        5.7     463.0        7.5     396.9        6.0

  รายได้อื่น                        91.2         1.9     149.5        2.4     287.3        4.3

  รวมรายได้                       4,774.2      100.0   6,159.9      100.0   6,636.9      100.0
  ------------------------------ ------------ ------- ------------ ------- ------------ -------

3.4 เป้าหมายในการดำเนินธุรกิจ

1) เป้าหมายในการดำเนินธุรกิจน้ำตาลทราย

บริษัทมุ่งเน้นการพัฒนาองค์กร และรักษาไว้ซึ่งศักยภาพในการดำเนินธุรกิจ ในเรื่องต่างๆ ดังต่อไปนี้

1.มุ่งรักษาความเป็นผู้นำในการผลิตน้ำตาลทราย

บริษัทให้ความสำคัญในเรื่องของคุณภาพของการผลิตน้ำตาลทราย
บริษัทมีความมุ่งมั่นที่จะรักษาคุณภาพในการผลิตน้ำตาลทรายให้อยู่ในระดับสูง
ด้วยการพัฒนากระบวนการผลิตและการพัฒนาบุคลากรให้มีความรู้
ความสามารถและความเชี่ยวชาญในกระบวนการผลิตน้ำตาลทราย ส่งผลให้บริษัทได้รับรางวัลต่างๆ
ในเรื่องประสิทธิภาพของการผลิตอย่างต่อเนื่อง

2.
ดำเนินธุรกิจน้ำตาลทรายอย่างครบวงจรและสร้างมูลค่าเพิ่มผลิตภัณฑ์พลอยได้จากกระบวนการผลิตน้ำตาลทราย

นอกเหนือจากการเป็นผู้นำในการประกอบกิจการผลิตและจำหน่ายน้ำตาลทรายแล้ว
บริษัทยังมีเป้าหมายในการขยายธุรกิจไปยังธุรกิจอื่นที่เกี่ยวเนื่อง
เพื่อยกระดับให้บริษัทเป็นหนึ่งในกลุ่มธุรกิจน้ำตาลทรายอย่างครบวงจร แผนการพัฒนาธุรกิจในอนาคต
ได้แก่ การผลิตเอธานอลและปุ๋ยอินทรีย์จากผลิตภัณฑ์ผลพลอยได้จากกระบวนการผลิตน้ำตาลทราย[1]
และการผลิตพลังงานไฟฟ้าจากกากอ้อย

3. มุ่งพัฒนาธุรกิจร่วมกับเกษตรกรชาวไร่อ้อยและพันธมิตรทางธุรกิจ

บริษัทเชื่อว่าการรักษาความสัมพันธ์อันดีกับชาวไร่อ้อย
และพันธมิตรทางธุรกิจเป็นหัวใจสำคัญในการพัฒนาธุรกิจอย่างยั่งยืน
บริษัทจึงมีเป้าหมายที่จะพัฒนาธุรกิจร่วมกับชาวไร่อ้อยและพันธมิตรทางการค้าต่างๆ
ในส่วนของชาวไร่อ้อย บริษัท ได้มีการให้ความช่วยเหลือแก่เกษตรกรชาวไร่อ้อยมาโดยตลอด
ทั้งการให้เงินสนับสนุนเพื่อใช้ในการปลูกอ้อย (“เงินเกี๊ยว”)
รวมถึงได้มีการแนะนำเกษตรกรในด้านต่างๆ เพื่อเพิ่มผลผลิตและประสิทธิภาพในการปลูกอ้อย
เพื่อให้เกษตรกรอยู่รอดและได้รับผลตอบแทนที่เหมาะสม
ในด้านความสัมพันธ์กับพันธมิตรทางธุรกิจอื่นๆ บริษัทได้มีการพัฒนาธุรกิจร่วมกัน เช่น
การรับจ้างผลิตสินค้าแบรนด์ต่างๆ ตามแบบที่ลูกค้ากำหนด

2) เป้าหมายการดำเนินธุรกิจด้วยความโปร่งใส

บริษัทมีเป้าหมายในการดำเนินธุรกิจด้วยความโปร่งใส ซื่อสัตย์สุจริต และมีประสิทธิภาพ
เพื่อให้มีผลประกอบการเป็นที่พอใจ และสร้างประโยชน์สูงสุดให้แก่ผู้ถือหุ้นอย่างเท่าเทียมกัน

3) เป้าหมายการบริหารความเสี่ยง

บริษัทมีเป้าหมายในการบริหารความเสี่ยงในด้านต่างๆ
ให้อยู่ในเกณฑ์ที่ยอมรับและเหมาะสมกับการประกอบธุรกิจ
ไม่ว่าจะเป็นความเสี่ยงด้านระบบปฏิบัติการ ความเสี่ยงด้านการเงิน ความเสี่ยงด้านการตลาด
ความเสี่ยงด้านสิ่งแวดล้อม และความเสี่ยงด้านนวัตกรรมและเทคโนโลยี เป็นต้น

4) เป้าหมายการพัฒนาบุคลากร

บริษัทได้ตระหนักถึงความสำคัญของพนักงาน
โดยมองว่าบุคลากรของบริษัทเป็นหัวใจของการพัฒนาองค์กรอย่างมีประสิทธิภาพ
บริษัทให้ความสำคัญต่อการพัฒนาทรัพยากรบุคคล
โดยจัดให้มีการอบรมพนักงานอย่างสม่ำเสมอและต่อเนื่องเพื่อเสริมสร้างความรู้ความสามารถ
และความเชี่ยวชาญในงานที่รับผิดชอบให้แก่พนักงานในแต่ละฝ่าย
เพื่อพัฒนาองค์กรให้เติบโตอย่างยั่งยืน
นอกจากนี้บริษัทยังมีการพัฒนาบุคลากรให้มีความรู้ในด้านเทคโนโลยีสารสนเทศและอุปกรณ์อัตโนมัติมากขึ้นเพื่อเพิ่มประสิทธิภาพในการดำเนินงานของบริษัท

5) เป้าหมายการพัฒนาอย่างยั่งยืน

บริษัทมุ่งเน้นการพัฒนาธุรกิจให้มีความมั่นคงและยั่งยืน
โดยนำแนวทางการดำเนินงานของกรมโรงงานอุตสาหกรรมภายใต้โครงการ CSR-DIW 2553[2]
และได้รับรางวัล CSR-DIW AWORD 2555
มาใช้ทำการพัฒนาผู้มีส่วนได้ส่วนเสียทั้งหมดที่เกี่ยวข้องกับบริษัทไม่ว่าจะเป็นผู้ถือหุ้น ผู้ลงทุน ลูกค้า
ชาวไร่ ผู้ขาย พนักงาน ชุมชน สังคม หน่วยงานราชการ และอื่นๆ ทำให้การบริหารของบริษัท
เกิดความยั่งยืน และอยู่ในกรอบของการสนับสนุนและเกื้อกูลต่อกัน อันจะเป็นประโยชน์ต่อทุกๆ
ฝ่ายทั้งในระยะสั้นและระยะยาวต่อไป

[1] ในปัจจุบันไม่มีการดำเนินการผลิตเอธานอลหรือปุ๋ยอินทรีย์อย่างเป็นสาระสำคัญ
กลุ่มบริษัทจะพิจารณาการลงทุนในธุรกิจเอทานอลและปุ๋ยอินทรีย์โดยพิจารณาจากปัจจัยดังต่อไปนี้
ระดับราคาน้ำมัน นโยบายภาครัฐเกี่ยวกับพลังงานทางเลือก
ขนาดของธุรกิจที่ใหญ่พอที่ทำให้กลุ่มบริษัทมีความได้เปรียบจากขนาด (economics of scale)

[2] ^(?) โครงการสนับสนุนให้ผู้ประกอบการอุตสาหกรรมมีความรับผิดชอบต่อสังคม
โดยกรมโรงงานอุตสาหกรรม